Занинс

Занинс — деҳа дар ҷамоати деҳоти Мирсаид Миршакари ноҳияи Роштқалъа. Аз Занинс то маркази ҷамоати деҳот 5 км, то маркази ноҳия 8 км, то маркази вилоят 32 км; роҳ қисман асфалтпӯш. Аҳолиаш 547 нафар (январи 2016). 

 Иқтисод 
Деҳа бунгоҳи тиббӣ, китобхона, шуъбаи алоқа, 4 нуқтаи савдои хусусӣ ва муассисаи таҳсилоти умумии ибтидоӣ дорад. Талабагон таҳсилро дар муассисаи таҳсилоти миёнаи умумии деҳаи Видоҷ давом медиҳанд. Соҳаҳои асосии хоҷагӣ: ғаллакорӣ, картошкапарварӣ, боғдорӣ, сабзавоткорӣ ва чорводорӣ. Заминҳо аз Занинсдара ва чашмаҳои кӯҳӣ обёрӣ мешаванд. Дар ҳудуди деҳа 38 хоҷагии деҳқонии инфиродӣ, корхонаи хурди оҳангудозӣ ва филиали осоишгоҳи табобатии «Ямчун» барои собиқадорони ҷангу меҳнат ва нафақахӯрон фаъолият доранд. Н. и. таърих Сулаймон Ғуломшоев дар ҳамин деҳа таваллуд шудааст.

 Эзоҳ 

 Адабиёт 


Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Роштқалъа
Гурӯҳ:Ҷамоати  Мирсаид Миршакар